b'\n_START_ARTICLE_\nArmi Hosia\n_START_PARAGRAPH_\nArmi Laila Hosia (o.s. Kurkinen, 28. kes\xc3\xa4kuuta 1909 Joensuu \xe2\x80\x93 9. hein\xc3\xa4kuuta 1992 Helsinki) oli suomalainen poliitikko. Hosia valittiin eduskuntaan Suomen Kansanpuolueen listoilta vuoden 1954 vaaleissa ja h\xc3\xa4n toimi kansanedustajana vuoteen 1966 saakka. H\xc3\xa4n oli opetusministerin\xc3\xa4 Ahti Karjalaisen ensimm\xc3\xa4isess\xc3\xa4 hallituksessa. Hosia toimi my\xc3\xb6s Suomen Kansanpuolueen varapuheenjohtajana vuosina 1958\xe2\x80\x931962 sek\xc3\xa4 kaupunginvaltuutettuna Helsingiss\xc3\xa4 ja H\xc3\xa4meenlinnassa._NEWLINE_Hosia valmistui filosofian maisteriksi vuonna 1935. H\xc3\xa4n toimi 1930- ja 1940-luvuilla oppikoulun ja kansanopiston opettajana ja vuosina 1950\xe2\x80\x931953 Suomen kansanopistoyhdistyksen toimistonhoitajana._NEWLINE_Hosia sai kunnallisneuvoksen arvonimen vuonna 1965._NEWLINE_Hosian puoliso oli vakuutusjohtaja, talousneuvos Leo Hosia, jonka veli oli opetusministeri ja opetusministeri\xc3\xb6n kansliap\xc3\xa4\xc3\xa4llikk\xc3\xb6 Heikki Hosia. Armi Hosian poika on Yleisradion ulkomaantoimittaja Martti Hosia.'